CELEX: 42010X0731(02)
Language: hu
Date: 2010-07-31 00:00:00
Title: Az Egyesült Nemzetek Szervezete Európai Gazdasági Bizottságának (ENSZ–EGB) 71. számú előírása – Egységes rendelkezések mezőgazdasági traktoroknak a vezető látómezeje tekintetében történő jóváhagyásáról

31.7.2010   
            
            
               HU
            
            
               Az Európai Unió Hivatalos Lapja
            
            
               L 200/28
            
         A nemzetközi közjog értelmében jogi hatállyal kizárólag az ENSZ–EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ–EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Szervezete Európai Gazdasági Bizottságának (ENSZ–EGB) 71. számú előírása – Egységes rendelkezések mezőgazdasági traktoroknak a vezető látómezeje tekintetében történő jóváhagyásáról
   Hatálybalépés dátuma: 1987. augusztus 1.
   TARTALOMJEGYZÉK
   ELŐÍRÁS
   
               1.
            
            Alkalmazási kör
         
               2.
            
            Fogalommeghatározások
         
               3.
            
            Jóváhagyási kérelem
         
               4.
            
            Jóváhagyás
         
               5.
            
            Specifikáció
         
               6.
            
            A traktortípus módosítása és a jóváhagyás kiterjesztése
         
               7.
            
            Gyártásmegfelelőség
         
               8.
            
            Szankciók nem megfelelő gyártás esetén
         
               9.
            
            Gyártás végleges leállítása
         
               10.
            
            A jóváhagyási vizsgálat elvégzéséért felelős műszaki szolgálatok és a szakhatóságok neve és címe
         MELLÉKLETEK
   
               1. melléklet
            
            Értesítés traktortípus – a vezető látóterének tekintetében történő – jóváhagyásának megadásáról, elutasításáról, kiterjesztéséről vagy visszavonásáról, vagy gyártásának végleges leállításáról a 71. számú előírás alapján.
         
               2. melléklet
            
            A jóváhagyási jelek elrendezése.
         1.   ALKALMAZÁSI KÖR
   
               1.1.
            
            
               Ez az előírás mezőgazdasági traktorok vezetőinek előre irányuló 180°-os látómezejére vonatkozik.
            
         2.   FOGALOMMEGHATÁROZÁSOK
   
               2.1.
            
            
               Ezen előírás alkalmazásában a „mezőgazdasági traktor” kifejezés olyan kerekes vagy lánctalpas gépjárművet takar, amelynek legalább két tengelye van, és amelynek funkciója alapvetően vonóerejétől függ, és amelyet bizonyos, a mezőgazdaság vagy az erdészet területén használt tartozékok, gépek vagy pótkocsik húzására, tolására, hordozására vagy működtetésére terveztek. Az ilyen traktorok kialakításuk szerint alkalmasak lehetnek teher- és személyszállítására,
            
         
               2.2.
            
            
               „traktor jóváhagyása”: egy traktortípusnak a 2.4. szakaszban meghatározott látómező tekintetében történő jóváhagyása,
            
         
               2.3.
            
            
               „traktortípus”: olyan traktorok kategóriája, amelyek az alábbi főbb vonatkozásaikban nem különböznek egymástól:
               
                           2.3.1.
                        
                        
                           a látási viszonyokat potenciálisan befolyásoló, az 1.1. szakaszban meghatározott területen belül lévő külső és belső forma, valamint kialakítás,
                        
                     
                           2.3.2.
                        
                        
                           az 1.1. szakaszban meghatározott területen elhelyezkedő szélvédő és oldalsó ablakok formája és mérete,
                        
                     
         
               2.4.
            
            
               „látómező”: az a terület, amelyet a traktor vezetője előre és oldalirányban belát,
            
         
               2.5.
            
            
               „referenciapont”: a traktor hosszirányú felezősíkjával párhuzamos és az ülés középvonalán áthaladó síkban helyezkedik el 700 mm-rel függőlegesen e sík és az ülésfelszín metszésvonala felett, továbbá 270 mm-re a medencetámasz irányában attól a függőleges síktól, amely az ülés felszínének elülső szélén halad keresztül és merőleges a traktor hosszirányú felezősíkjára (l. ábra). Az így meghatározott referenciapont az el nem foglalt és a traktor gyártója által előírt középhelyzetbe állított ülésre vonatkozik,
            
         
               2.6.
            
            
               „látási félkör” az a félkör, amelyet az úttest vízszintes síkjában, függőlegesen a referenciapont alatt elhelyezkedő pont körül egy 12 m-es sugár ír le oly módon, hogy a mozgás irányába tekintve a félkör íve a traktor előtt fekszik, míg a félkör végeit összekötő átmérő merőleges a traktor hosszirányú tengelyére (2. ábra),
            
         
               2.7.
            
            
               „takarások”: a látási félkör cikkeinek olyan húrjait jelenti, amelyek a szerkezeti elemek, például tetőoszlopok, szívócsövek, kipufogók, szélvédőkeret vagy a védőkeret miatt nem láthatók,
            
         
               2.8.
            
            
               „látótér”: a látómezőnek az a része, amelyet:
               
                           2.8.1.
                        
                        
                           felül a referenciaponton átmenő vízszintes sík határol,
                        
                     
                           2.8.2.
                        
                        
                           az út síkjában pedig az a terület határol, amely a látási félkörön kívül fekszik és a látási félkör azon cikkének folytatását képezi, amelynek 9,5 m hosszú húrja merőleges a vezetőülés közepén a traktor hosszirányú felezősíkjával párhuzamosan átmenő síkra, és amelyet ez a sík két egyforma részre oszt,
                        
                     
         
               2.9.
            
            
               „Az ablaktörlők által törölt felület”: a szélvédő külső felületének az a része, amelyet az ablaktörlők mozgásuk során súrolnak.
            
         3.   JÓVÁHAGYÁSI KÉRELEM
   
               3.1.
            
            
               A traktor vezető látómezejének tekintetében történő jóváhagyására vonatkozó kérelmet a traktor gyártója, vagy annak hivatalosan meghatalmazott képviselője nyújtja be.
            
         
               3.2.
            
            
               A kérelemhez három példányban csatolni kell az alábbi dokumentumokat, és meg kell adni a következő adatokat:
               
                           3.2.1.
                        
                        
                           A traktor leírása a 2.3. szakasz pontjainak megfelelően; a traktor méretezett rajzai és a gyártó által megadott abroncsméretek; egy a vezetőfülkéről készített fénykép vagy robbantott ábra; a traktortípus azonosítására szolgáló számok és/vagy jelek meghatározása,
                        
                     
                           3.2.2.
                        
                        
                           A referenciapont pontos helyére vonatkozó információk a vezető látóterébe eső bármely akadály vonatkozásában; többek között a takarásoknak az 5.2.2.2. szakaszban ismertetett képlet szerinti kiszámításához szükséges, megfelelő részletességű adatok.
                        
                     
         
               3.3.
            
            
               Egy, a jóváhagyásra benyújtott típusra reprezentatív traktort át kell adni a jóváhagyási vizsgálat elvégzéséért felelős műszaki szolgálatnak.
            
         4.   JÓVÁHAGYÁS
   
               4.1.
            
            
               Ha az ezen előírás szerint jóváhagyásra benyújtott traktortípus megfelel az alábbi 5. szakasz előírásainak, akkor a traktortípust jóvá kell hagyni.
            
         
               4.2.
            
            
               Mindegyik jóváhagyott típushoz jóváhagyási számot kell rendelni. Ennek első két számjegye a jóváhagyás időpontjában hatályos, az előírást lényeges műszaki tartalommal legutóbb módosító módosításcsomag száma (a változatlan eredeti előírás esetében 00). Ugyanazon szerződő fél nem rendelheti ugyanazt a számot a 2.3. szakaszban szereplő meghatározás alapján különbözőnek tekintendő traktortípusokhoz.
            
         
               4.3.
            
            
               Egy traktortípusnak az ezen előírás szerinti jóváhagyásáról vagy a jóváhagyás elutasításáról, kiterjesztéséről, vagy visszavonásáról, illetve a gyártás végleges leállításáról értesíteni kell az egyezményben részes és ezen előírást alkalmazó feleket az ezen előírás 1. mellékletének megfelelő nyomtatványon.
            
         
               4.4.
            
            
               Minden olyan traktoron, amely megfelel az ezen előírás szerint jóváhagyott traktortípusnak, a jóváhagyási értesítésben megadott, könnyen hozzáférhető helyen és jól látható módon fel kell tüntetni a következőkből álló nemzetközi jóváhagyási jelet:
               
                           4.4.1.
                        
                        
                           egy kör, benne az „E” betű és a jóváhagyó ország egyedi azonosító száma (1);
                        
                     
                           4.4.2.
                        
                        
                           ezen előírás száma, amelyet egy „R” betű, egy kötőjel és a jóváhagyási szám követ a 4.4.1. szakaszban előírt kör jobb oldalán.
                        
                     
         
               4.5.
            
            
               Ha a traktor megfelel az egyezményhez mellékelt egy vagy több további előírás szerint abban az országban jóváhagyott traktortípusnak, amely ezen előírás alapján megadta a jóváhagyást, akkor a 4.4.1. szakaszban előírt jelet nem szükséges megismételni; ilyen esetben az előírás és a jóváhagyás számát, valamint az összes olyan előírás kiegészítő jelét, amelyek szerint a jóváhagyást megadták ugyanabban az országban, amely ezen előírás szerint is megadta a jóváhagyást, a fenti 4.4.1. szakaszban előírt jel jobb oldalán egymás alatt kell feltüntetni.
            
         
               4.6.
            
            
               A jóváhagyási jelnek jól olvashatónak és eltávolíthatatlannak kell lennie.
            
         
               4.7.
            
            
               A jóváhagyási jelet a gyártó által a traktorra szerelt adattáblán vagy annak közelében kell elhelyezni.
            
         
               4.8.
            
            
               Ezen előírás 2. mellékletében példák találhatók a jóváhagyási jel elrendezésére.
            
         5.   SPECIFIKÁCIÓ
   5.1.   Általános specifikáció
   
               5.1.1.
            
            
               A traktort úgy kell megépíteni és felszerelni, hogy a vezetőnek a közúti forgalomban, valamint a mezőgazdasági és erdészeti munkavégzés során megfelelő látómezője legyen az országúton történő használattal, valamint a szántóföldeken és erdőkben végzett munkával járó szokásos körülmények között. A látómező akkor tekinthető megfelelőnek, ha a vezető – amennyire ez lehetséges – rálát mindkét első kerék egy részére, továbbá ha teljesülnek az alábbi követelmények:
            
         5.2.   A látómező ellenőrzése
   5.2.1.   Eljárás a takarások meghatározására.
   
               5.2.1.1.
            
            
               A traktort vízszintes felületen kell elhelyezni a 2. ábra szerint. A referenciapont magasságában, a referenciapontra szimmetrikusan két 150 W teljesítményű, 12 V feszültségű, pontszerű fényforrást kell elhelyezni egymástól 65 mm-re egy vízszintes tartóra. A tartónak a középpontjában forgathatónak kell lennie a referenciaponton áthaladó függőleges tengely körül. A takarások mérése céljából a tartót úgy kell beállítani, hogy a két fényforrást összekötő egyenes merőleges legyen a takarást okozó alkatrészt és a referenciapontot összekötő egyenesre. Az eljárás során a legkedvezőtlenebb kerékelrendezést kell alkalmazni. A fényforrások egyidejű vagy váltakozó bekapcsolásának eredményeképpen a látást akadályozó alkatrész által a látási félkörre eső árnyékok átfedésének (a legsötétebb rész) körvonalát kell mérni a 2.7. szakasz szerint (3. ábra).
            
         
               5.2.1.2.
            
            
               A takarások egyike sem haladhatja meg a 700 mm-t.
            
         
               5.2.1.3.
            
            
               Egymás melletti, 80 mm-nél szélesebb szerkezeti elemek által okozott takarásoknak úgy kell elhelyezkedniük, hogy a takarások középpontjai közötti távolság a látási félkör húrján mérve ne legyen 2 200 mm-nél kisebb.
            
         
               5.2.1.4.
            
            
               A látási félkörben nem lehet hatnál több takarás, és nem lehet kettőnél több a 2.8. szakaszban meghatározott látótéren belül.
            
         
               5.2.1.5.
            
            
               700 mm-nél nagyobb, de 1 500 mm-nél kisebb takarások megengedhetők abban az esetben, ha az ezeket okozó szerkezeti elemek nem tervezhetők vagy nem helyezhetők át. A látótéren kívül egy-egy oldalon összesen
               
                           5.2.1.5.1.
                        
                        
                           vagy két takarás lehet, amelyek közül az egyik nem haladja meg a 700 mm-t, a másik pedig az 1 500 mm-t,
                        
                     
                           5.2.1.5.2.
                        
                        
                           vagy két takarás lehet, melyek egyike sem haladja meg az 1 200 mm-t.
                        
                     
         
               5.2.1.6.
            
            
               A jóváhagyott modellen lévő visszapillantó tükör által okozott látáskorlátozás megengedett, ha a tükör helyzete nem változtatható.
            
         5.2.2.   A takarások matematikai meghatározása binokuláris látómezőnél:
   
               5.2.2.1.
            
            
               A takarások ellenőrzése az 5.2.1. szakaszban ismertetett eljárás helyett matematikai módszerrel is elvégezhető. A takarások kiterjedésére, elhelyezkedésére és számára vonatkozó szabályokat az 5.2.1.3–5.2.1.6. szakaszok tartalmazzák.
            
         
               5.2.2.2.
            
            
               A binokuláris látást, valamint a két szem között 65 mm-es távolságot figyelembe véve, a takarás mm-ben kifejezett értéke a következő képlettel számítható ki:
               
                  
               ahol:
               a= a látást akadályozó szerkezeti elem és a referenciapont közötti távolság milliméterben, a referenciapontot, az elem középpontját és a látási félkör kerületét összekötő látósugár mentén mérve;
               b= a látást akadályozó szerkezeti elem szélessége milliméterben, vízszintesen és a látósugárra merőlegesen mérve.
            
         5.3.   Az 5.2. szakaszban ismertetett ellenőrző módszerek más eljárásokkal is helyettesíthetők, ha azokról kimutatható, hogy az ismertetett módszerekkel egyenértékűek.
   5.4.   A szélvédő keretének takarása
   A látótérbe eső takarások meghatározása során a szélvédő kerete által okozott takarás és más látáskorlátozó tényező az 5.2.1.4. szakasz alkalmazásakor egyetlen takarásként kezelhető, ha az így kialakult takarás legtávolabbi pontjai közötti távolság nem haladja meg a 700 mm-t.
   5.5.   Ablaktörlő
   
               5.5.1.
            
            
               Ha a traktor szélvédővel van felszerelve, akkor egy vagy több, motorral meghajtott ablaktörlőt is alkalmazni kell. Az ablaktörlőket úgy kell kialakítani, hogy az általuk törölt terület szabad kilátást biztosítson előre a látótéren belül a félkör egy legalább 8 méter hosszú húrjának viszonylatában.
            
         
               5.5.2.
            
            
               Az ablaktörlőknek percenként legalább 20 törlést kell végezniük.
            
         6.   TRAKTORTÍPUS MÓDOSÍTÁSA ÉS A JÓVÁHAGYÁS KITERJESZTÉSE
   
               6.1.
            
            
               Az adott traktortípus minden módosításáról értesíteni kell a traktortípust jóváhagyó szakhatóságot. A szakhatóság ezt követően a következőképpen járhat el:
               
                           6.1.1.
                        
                        
                           úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatásuk, és a traktor továbbra is megfelel az előírásoknak, vagy
                        
                     
                           6.1.2.
                        
                        
                           új mérési jegyzőkönyvet kér a vizsgálat elvégzéséért felelős műszaki szolgálattól.
                        
                     
         
               6.2.
            
            
               A jóváhagyás megerősítéséről vagy elutasításáról, a változások részletes leírásával együtt, a fenti 4.3. szakaszban említett eljárással értesíteni kell az egyezményben részes és ezen előírást alkalmazó feleket.
            
         
               6.3.
            
            
               A jóváhagyás kiterjesztését engedélyező illetékes hatóság az ilyen kiterjesztéshez készített minden értesítéshez sorszámot rendel.
            
         7.   GYÁRTÁSMEGFELELŐSÉG
   
               7.1.
            
            
               Jóváhagyott traktortípusnak minősül minden olyan traktor, amelyen szerepel az ebben az előírásban meghatározott jóváhagyási jel, és megfelel a fenti 5. szakaszban meghatározott követelményeknek.
            
         
               7.2.
            
            
               A 7.1. szakaszban meghatározott megfelelőség ellenőrzése érdekében az olyan sorozatgyártott traktorokon, amelyeken szerepel az ebben az előírásban meghatározott jóváhagyási jel, kellő számú, véletlenszerű ellenőrzést kell végezni.
            
         8.   SZANKCIÓK NEM MEGFELELŐ GYÁRTÁS ESETÉN
   
               8.1.
            
            
               Az ezen előírás alapján egy adott traktortípusra megadott jóváhagyás visszavonható, ha nem teljesülnek a fenti 7.1. szakaszban előírt követelmények, illetve ha a traktor vagy komponense nem felel meg a fenti 7. szakaszban előírt méréseken.
            
         
               8.2.
            
            
               Ha valamely, az ezen előírást alkalmazó, az egyezményben részes fél visszavonja az általa korábban megadott jóváhagyást, erről – a jóváhagyási értesítés egy aláírt és dátumozott példányán keresztül, melynek végén nagybetűkkel fel kell tüntetni a „JÓVÁHAGYÁS VISSZAVONVA” szöveget – haladéktalanul értesítenie kell az ezen előírást alkalmazó többi szerződő felet.
            
         9.   GYÁRTÁS VÉGLEGES LEÁLLÍTÁSA
   Ha a jóváhagyás birtokosa véglegesen leállítja az ezen előírás szerint jóváhagyott traktortípus gyártását, akkor erről értesítenie kell a jóváhagyást megadó hatóságot. Az értesítés kézhezvétele után a hatóság – a jóváhagyási értesítés egy aláírt és dátumozott példányán keresztül, melynek végén nagybetűkkel fel kell tüntetni a „GYÁRTÁS LEÁLLÍTÁSA” szöveget – tájékoztatja az ezen előírást alkalmazó többi szerződő felet.
   10.   A JÓVÁHAGYÁSI VIZSGÁLAT ELVÉGZÉSÉÉRT FELELŐS MŰSZAKI SZOLGÁLATOK ÉS A SZAKHATÓSÁGOK NEVE ÉS CÍME
   Az egyezményben részes és ezen előírást alkalmazó felek megadják az Egyesült Nemzetek Szervezetének Titkársága számára a jóváhagyási vizsgálat elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó szakhatóságok nevét és címét.
   
      1.   ábra
   
   
      
   
      2.   ábra
   
   
      
   
      3.   ábra
   
   
      
   
      (1)  1 – Német Szövetségi Köztársaság, 2 – Franciaország, 3 – Olaszország, 4 – Hollandia, 5 – Svédország, 6 – Belgium, 7 – Magyarország, 8 – Csehszlovákia, 9 – Spanyolország, 10 – Jugoszlávia, 11 – Egyesült Királyság, 12 – Ausztria, 13 – Luxembourg, 14 – Svájc, 15 – Német Demokratikus Köztársaság, 16 – Norvégia, 17 – Finnország, 18 – Dánia, 19 – Románia, 20 – Lengyelország, 21 – Portugália és 22 – Szovjetunió. A további számokat további országoknak jelölik ki, időrendi sorrendben aszerint, hogy a gépjárművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló egyezményt mikor ratifikálják vagy ahhoz mikor csatlakoznak, és az így kijelölt számokat az Egyesült Nemzetek Főtitkára közli az egyezményben részes szerződő felekkel.
   
      1. MELLÉKLET
      
         
   
   
      2. MELLÉKLET
      
         A JÓVÁHAGYÁSI JELEK ELRENDEZÉSE
      
      A.   MINTA
      (Lásd ezen előírás 4.4. szakasza)
      
         
      B.   MINTA
      (Lásd ezen előírás 4.5. szakasza)
      
         
      
         (1)  Az utóbbi szám csak példaként szolgál.